
ŠAKIŲ RAJONO SAVIVALDYBĖS  TARYBA

SPRENDIMAS

DĖL  mokyklose teikiamų paslaugų tarifų nustatymo

2009 m. liepos 30 d.Nr.T-264
Šakiai

             
 Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 37 p., savivaldybės tarybos 2006 m. lapkričio 11 d. sprendimu Nr. T-318 „Dėl savivaldybės tarybos 2003 m. birželio 12 d. sprendimo Nr.T-85 pakeitimo“ patvirtintos savivaldybės specialiųjų programų sudarymo ir vykdymo tvarkos 3 p. ir atsižvelgdama į Gelgaudiškio vidurinės mokyklos direktoriaus 2009 m. gegužės 25 d., Šakių „Varpo“ vidurinės mokyklos direktoriaus 2009 m. birželio 12 d., Šakių „Žiburio“ gimnazijos direktorės 2009 m. birželio 15 d. ir Kudirkos Naumiesčio Vinco Kudirkos gimnazijos direktoriaus 2009 m. gegužės 25 d. prašymus, n u s p r e n d ž i a:

1. Nustatyti Kudirkos Naumiesčio Vinco Kudirkos ir Šakių „Žiburio“ gimnazijose bei Gelgaudiškio ir Šakių „Varpo“ vidurinėse mokyklose teikiamų paslaugų tarifus už:

1.1.   motorinių transporto priemonių B kategorijos vairavimo praktinio mokymo kursus ( 20 val.) – 500,00 Lt;

1.2.  praktinį vairavimą moksleiviams -10,00 Lt už valandą. 

2. Pripažinti netekusiais galios savivaldybės tarybos:


2.1. 2007 m. lapkričio 22 d. sprendimo Nr.T-294 ,,Dėl Kudirkos Naumiesčio Vinco Kudirkos gimnazijoje teikiamų paslaugų tarifų nustatymo“ 1.2 p; 


2.2. 2006 m. gruodžio 7 d. sprendimo Nr.T-354 ,,Dėl Gelgaudiškio vidurinėje mokykloje teikiamų paslaugų tarifų nustatymo“ 1.2 p. 

 Meras   

                                                            

Juozas Bertašius

